03/07/2019 | Administración LocalMunicipal
A Coruña
Secretaría Xeral
Información pública

I. DELEGACIÓNS COMÚNS A TODAS AS ÁREAS DE GOBERNO da estrutura municipal executiva establecida polo Decreto de 26 de xuño de 2019.1. Delegar no/nas tenente/as de alcaldesa, concelleiras e concelleiros que teñen atribuídas por Decreto da Alcaldía a dirección, xestión, inspección e impulso dos servizos dependentes das áreas que dirixen, as seguintes atribucións da Xunta de Goberno Local relativas aos mesmos: a) O outorgamento ou denegación de calquera tipo de licenza ou autorización, actos de comprobación ou inspección de comunicacións previas e declaracións responsables cuxa tramitación corresponda aos servizos administrativos que dirixen, salvo as atribucións que expresamente se deleguen nos órganos directivos. A presente delegación inclúe todos os actos administrativos de trámite e resolución dos expedientes administrativos relativos ás mesmas, como aceptación de renuncias, tramitación de expedientes de caducidade, declaración de desistencias, devolución de avais, aceptación de cesións obrigatorias, etc., mesmo os que se refiran á inspección e control das mesmas. Non obstante, resérvase a Xunta de Goberno Local as atribucións para o outorgamento ou denegación de licenzas urbanísticas nas que sexa preceptiva e obrigatoria a presentación de proxecto técnico cando o orzamento de execución material sexa igual ou superior a un millón douscentos mil euros (1.200.000,00 €), así como a resolución dos expedientes de caducidade das mesmas. b) A aprobación dos proxectos técnicos de obras e servizos cuxo orzamento de execución por contrata non supere a cantidade de trescentos mil euros (300.000,00 €), IVE excluído, sen que leve autorización do gasto. c) As contratacións cuxa contía non exceda de sesenta mil euros (60.000,00 €), IVE excluído. Esta atribución levará aparellada todos aqueles actos e trámites que a normativa de contratos do sector público atribúe ao órgano de contratación, salvo a formalización, como (a presente relación non ten carácter limitativo): aprobar o expediente de contratación, clasificar as ofertas de acordo coa proposta da mesa de contratación cando participe, adxudicar os contratos, autorizar e dispor os gastos correspondentes, reaxustar as anualidades no caso dos contratos plurianuais, actas de recepción, devolucións de fianzas cando os informes sexan favorables, resolución de recursos que non dean lugar a indemnización, interpretación dos contratos, rectificación de erros e mesmo resolución dos contratos salvo que poidan dar lugar a unha indemnización. d) A administración ordinaria dos bens municipais afectos aos servizos que dirixen. Queda expresamente excluído da delegación calquera acto que implique alleamento ou constitución de dereitos reais sobre ditos bens patrimoniais, así como a constitución de dereitos de uso, sobre os mesmos bens con duración superior a catro anos. e) A adquisición de bens mobles inventariables cuxa contía non exceda de sesenta mil euros (60.000,00 €), IVE excluído, sempre que exista crédito específico no orzamento. f) A xestión (incluída a liquidación do canon) e inspección das concesións de dominio público adscritas, sen que os actos de xestión podan conlevar gastos que excedan dos sesenta mil euros (60.000,00 €), IVE excluído. A Xunta de Goberno Local resérvase a atribución para o outorgamento, modificación e extinción de todas as concesións de dominio público, salvo as concesións de dominio público necesarias para colocación de ramplas de accesibilidade ou ascensores que se concederán simultaneamente coas licenzas urbanísticas. g) En materia sancionadora, deléganse todas as atribucións, incluídas na lexislación xeral ou sectorial e nas Ordenanzas municipais, que sexan consecuencia de infraccións cualificadas como leves ou graves, salvo as atribucións que expresamente se deleguen nos órganos directivos. h) A administración dos créditos para gastos susceptibles de ser librados baixo a forma de “pagos a xustificar” ou “anticipos de caixa fixa”, así como a autorización e ordenación do gasto correspondente de conformidade co disposto ao efecto nas Bases de Execución do Orzamento. Esta facultade leva incluída a de aprobar as contas xustificativas, sen prexuízo das delegacións conferidas aos órganos directivos. i) O desenvolvemento de todos os actos de xestión económica ata un importe de sesenta mil euros (60.000,00 €), IVE excluído, así como a autorización e disposición do gasto correspondente, sempre que se realicen con cargo a partidas cuxa xestión lles corresponda. Esta atribución inclúe a aprobación das contas xustificativas de gastos e das contas xustificativas de subvencións concedidas pola Área, a devolución de fianzas constituídas dos pagos anticipados das subvencións concedidas, así como a aceptación de subvencións/convenios cuxa solicitude fora autorizada pola Alcaldía sen limitación de contía, sen prexuízo da formalización, que se reserva a Alcaldía. k) A xestión dos ingresos tributarios e non tributarios cuxa liquidación estea encomendada aos servizos que dirixen. Permanecerá na Xunta de Goberno Local a posibilidade de reducir ou non esixir o prezo público valorando o interese da actividade a desenvolver para a cidade, cando esta posibilidade estea prevista na correspondente ordenanza reguladora do prezo público. l) Resolver recursos administrativos delegables interpostos contra as resolucións ditadas por delegación da Xunta de Goberno Local.1. A delegación na persoa titular da Concellaría de Urbanismo, Vivenda, Infraestrutura e Mobilidade comprende tamén as seguintes facultades: a) As competencias en materia de inventario e rexistro de bens inmobles, exercicio das prerrogativas sobre os mesmos, afectacións e desafectacións e restantes actos de administración ordinaria sobre bens inmobles non adscritos a outras áreas de goberno. b) As atribucións sobre a administración ordinaria dos bens municipais inclúe os arrendamentos de vivendas e garaxes de carácter patrimonial, a celebración dos contratos e as cuestións relativas ao seu cumprimento e extinción, liquidación da renda e outros gastos. c) Concesións de dominio público necesarias para colocación de ramplas de accesibilidade ou ascensores que se concederán simultaneamente ás licenzas urbanísticas.3. Delegar na Concellería de Economía, Facenda e Réxime Interior: a) O desenvolvemento da administración de tributos e demais recursos non atribuídos expresamente a outros órganos, así como as funcións de coordinación interdepartamental da súa xestión, sen prexuízo da superior dirección e coordinación que corresponde á Alcaldía. b) En materia sancionadora, deléganse tamén as atribucións que sexan consecuencia de infraccións cualificadas como moi graves en materia de infraccións tributarias. c) A xestión de persoal, o réxime disciplinario e as demais decisións en materia de persoal que non estean expresamente atribuídas a outro órgano, salvo as materias non delegables recollidas na normativa vixente. d) A xestión de tesouraría e a da débeda, así como a autorización e disposición de gastos de persoal, débeda pública e demais que non estean asignados a unha área concreta, sen limitación de contía, e os de natureza non orzamentaria. e) Os contratos administrativos e privados cuxa contía non exceda de trescentos mil euros (300.000,00 €), IVE excluído, e cuxa duración non sexa superior a catro anos, sen prexuízo das delegacións conferidas aos tenentes de alcalde e aos concelleiros e órganos directivos. Exercerá tamén como órgano de contratación nos expedientes tramitados pola área de Alcaldía, ata o mesmo importe e duración. Esta facultade levará aparellada todos aqueles actos e trámites que a normativa de contratos do sector público atribúe ao órgano de contratación, incluída a formalización, como (a presente relación non ten carácter limitativo): aprobar o expediente de contratación, clasificar as ofertas de acordo coa proposta da mesa de contratación cando participe, adxudicar os contratos, autorizar e dispor os gastos correspondentes, reaxustar as anualidades no caso dos contratos plurianuais, actas de recepción, devolucións de fianzas cando os informes sexan favorables, resolución de recursos que non dean lugar a indemnización, interpretación dos contratos, rectificación de erros e mesmo resolución dos contratos salvo que poidan dar lugar a unha indemnización. Tamén exercerá as seguintes atribucións referidas a contratación cando a contía ou a duración dos contratos sexan superiores ás citadas no apartado anterior e polo tanto o órgano de contratación sexa a Xunta de Goberno Local: 1.ª. Actas de recepción e devolucións de fianzas, sempre que os informes sexan favorables.2.ª. Clasificar as propostas dos licitadores e requirir á licitadora que presentara a oferta mais vantaxosa, para que acredite o cumprimento dos requisitos que a lei e o prego de cláusulas administrativas esixa, sempre que se realicen de acordo coa proposta da Mesa de Contratación.3.ª. Resolución dos recursos en materia de contratación, salvo que poidan dar lugar a unha indemnización.4.ª. A resolución de controversias xurdidas con ocasión da execución dos contratos administrativos, salvo aquelas que poidan dar lugar a unha indemnización a cargo do Concello.5ª. Reaxustar as anualidades no caso dos contratos plurianuais.6ª. A rectificación de erros materiais, de feito e aritméticos producidos nos expedientes de contratación. f) As adquisicións ou alleamentos a título oneroso de bens patrimoniais mobles e inmobles do concello que non teñan a condición de bens histórico-artísticos e cuxo valor de taxación ou de remate non exceda de trescentos mil euros (300.000,00 €) IVE excluído. g) O arrendamento de inmobles de carácter patrimonial ata trescentos mil euros (300.000,00 €), IVE excluído, e cuxa duración non sexa superior a catro anos, sen prexuízo das atribucións conferidas á concellería de Urbanismo, Vivenda, Infraestrutura e Mobilidade para vivendas e garaxes de carácter patrimonial. h) A formalización de todos os contratos administrativos e privados, escrituras públicas e demais documentos públicos de formalización de negocios xurídicos non reservados á Alcaldía. i) As competencias en materia de patrimonio relativas ao inventario de bens mobles e o exercicio dos restantes actos de administración ordinaria sobre bens mobles non adscritos a outras áreas de goberno. k) As aceptacións das doazóns e cesións de bens a título gratuíto e que non conteñan condicións limitativas das facultades dominicais ou que impliquen unha carga significativa que non se desprenda da lei, da propia natureza do negocio, do obxecto da doazón ou dos requisitos para a súa perfección ou formalización, salvo as cesións urbanísticas obrigatorias que se aceptarán no mesmo acto de outorgamento da licenza urbanística (I.1 a) do presente acordo). 5. Delegar na Concellería de Educación, Cultura e Memoria Histórica: A declaración como efectos non utilizables e conseguinte aprobación dos expedientes de expurgo de libros da rede de bibliotecas municipais para a súa destrución ou donativo a entidades sen fins de lucro ou usuarios da biblioteca, motivado pola súa deterioración ou desfase en relación ao progreso científico e/ou técnico aos cambios socio-políticos e culturais da sociedade.6. Delegar na Concellería de Medio Ambiente e Sostibilidade: a) A potestade sancionadora en materia de contaminación acústica, regulada na Lei 37/2003, do 17 de novembro, do Ruído, e no capítulo IV do Título IV do documento refundido da Ordenanza contra a contaminación acústica da Coruña, por comportamentos no medio ambiente exterior derivados das relacións de veciñanza e constitutivos de infracción, cando non sexan orixinadas en establecementos destinados a actividades económicas, empresariais, industriais e comerciais ou outras actividades sometidas a comunicación previa ou licenza, agás as resolucións que correspondan a expedientes sancionadores por faltas cualificadas como moi graves. III. COMPOSICIÓN DA MESA DE CONTRATACIÓN. A Mesa de Contratación á que se refire o artigo 326 da Lei 9/2017, de 8 de novembro de Contratos do Sector Público e o artigo 21.2 do Real Decreto 817/2019, de 8 de maio polo que se desenvolve parcialmente a Lei 30/2007, do 30 de outubro, de contratos do sector público, terá a seguinte composición permanente para o mandato 2019-2023, da Corporación Municipal, sen prexuízo das modificacións que puidesen introducirse por razóns de renuncia, enfermidade, vacante, etc.: Presidente: Concelleiro de Economía, Facenda e Réxime Interior. Suplente: Concelleira de Innovación, Industria, Emprego e Consumo. Vogais: Interventor xeral. Suplente: Funcionarios/as que desempeñen postos de traballo do Grupo A1 ou A1/A2, baixo a dependencia da intervención xeral, que o substitúan en casos de vacante, ausencia ou enfermidade, ou nos que delegue de conformidade co artigo 326.5 da Lei 9/17, antes citada. Titular do órgano de Asesoría Xurídica do Concello. Suplente: Funcionaria/o que desempeñe postos de traballo de letrado/a na asesoría xurídica do concello. Titular da Xefatura de Servizo de Contratación. Suplente: Funcionarios/as que desempeñen postos de traballo do Grupo A1 ou A1/A2, baixo a dependencia do servizo de contratación, que o/a substitúan en casos de vacante, ausencia ou enfermidade. - Secretaria: Titular da xefatura do Departamento de Contratación de Obras e Servizos. - Suplente: Funcionarios/as que desempeñen postos de traballo do Grupo A1 ou A1/A2, baixo a dependencia do servizo de contratación, que o/a substitúan en casos de vacante, ausencia ou enfermidade. O Concelleiro-secretario Ricardo Mauricio Rigabert Aljarilla. Asdo.” A Coruña, 1 de xullo de 2019 A ALCALDESA P. D. D. Juan Manuel Díaz Villoslada.